Diari Oficial de la Generalitat Valenciana


Sumari del DOGV 5783, del 12-06-2008 (2008/7039)

Edicte de la Junta Arbitral del Transport d'Alacant sobre la notificació del laude arbitral a l'empresa Unitecshoes, SL, en l'expedient 042/07-A.
-------------------------------------------------------------------------------------------------------------------------------------------------

### Dades del document

Número de DOGV
:   5783

Data del DOGV
:   12-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/7039


Data del document
:   29-05-2008

Organisme emissor
:   Conselleria d'Infraestructures i Transport

Tipus de document
:   Edicte

Edicte de la Junta Arbitral del Transport d'Alacant sobre la notificació del laude arbitral a l'empresa Unitecshoes, SL, en l'expedient 042/07-A. [2008/7039]  
El Sr. Manuel Gálvez Acero, president de la Junta Arbitral del Transport d'Alacant, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al representant legal d'Unitecshoes, SL, amb domicili a Villena (Alacant), que s'ha dictat laude en l'expedient 042/07-A, com a conseqüència del procediment seguit en este i que no ha pogut ser comunicat per absència, parador ignorat, caducat o refusat.  
El text és el següent:  
«Alacant, vint-i-nou de desembre de dos mil set.  
A les 9.30 hores, es constituïx la Junta Arbitral del Transport d'Alacant a la seua seu de l'avinguda d'Aguilera, 1-6ª planta, pels membres expressats al marge, a fi de dictar laude arbitral sobre la controvèrsia plantejada en l'expedient 042/07-A, promogut per Alrutrans 2001, SL, amb domicili a Alacant, contra Unitecshoes, SL, amb domicili a Alacant, en relació amb la reclamació següent: impagament dels ports per 7 servicis de transport realitzats en el mes d'abril de 2007, segons la factura 489, de 30 d'abril de 2007, per valor de 422,37 € (quatre-cents vint-i-dos amb trenta-set euros), IVA inclòs. Comença la vista oral sense la compareixença de la reclamada, tot i haver sigut citada en el termini i en la forma adequada, segons constància de l'expedient, amb els efectes que determina la vigent legislació més avall indicada. Es concedix la paraula a la representant de l'actora la Sra. Mª Dolores Abad Pascual, que ratifica la seua demanda i la quantia expressades, i proposa una prova documental, que el col·legi arbitral accepta, que consistix en els albarans d'arreplegada i entrega de les mercaderies. El col·legi arbitral establix el termini de deu dies hàbils per a la pràctica de la citada prova, comptadors a partir del dia de la vista oral que se substància. Així mateix, s'aporta a l'expedient com prova documental la facturació el muntant de la qual és objecte de la present reclamació. Atés la Junta Arbitral que es complixen en el present cas les prescripcions de la Llei 16/1987, de 30 de juliol, modificada per la Llei 13/1996, de 30 de desembre, i la Llei 29/2003, de 8 d'octubre, ja que afecta les qüestions de competència de les juntes arbitrals de Transport. Examinada pel col·legi arbitral a instàncies de l'actora la prova documental unida a la demanda i una vegada estudiada esta i efectuada l'anàlisi de les manifestacions que antecedixen, s'arriba, per unanimitat, al laude següent: desestimar la demanda interposada per Alrutrans 2001, SL, contra Unitecshoes, SL, per considerar que la pretensió no resulta prou justificada amb la sola factura per servicis presumptament realitzats, ja que no ha aportat la reclamant la documentació proposada per esta mateixa en el termini establit a l'efecte.   
Contra esta resolució arbitral únicament es pot interposar recurs d'anul·lació davant de l'Audiència Provincial que s'haurà de presentar dins dels deu dies següents al de la seua notificació, o d'aclariment, dins dels cinc dies següents al de l'expressada notificació.   
Contra el laude arbitral ferm només pot interposar-se recurs de revisió, d'acord amb el que establix la legislació processal per a les sentències processals fermes. El que per a constància, arxivament i trasllat a les parts firmen els membres de la Junta al lloc i en la data indicats».  
Alacant, 29 de maig de 2008.- El president: Manuel J. Gálvez.